ඒ අතරින් බහුතරයක් වෛරසය වැළඳී නොමැති බවට තහවුරු වීමෙන් පසු රෝහලෙන් පිටව ගොස් ඇති බවයි එහි අධ්‍යක්ෂ විශේෂඥ වෛද්‍ය සුදත් සමරවීර ප්‍රකාශ කළේ.ඒ අනුව, කොරෝනා වෛරසය වැළඳී සුව වූ චීන කාන්තාව ඇතුළු පුද්ගලයින් 18 දෙනෙකු තවදුරටත් මෙරට රෝහල් තුළ ප්‍රතිකාර ලබන අතර, ඉන් 7 දෙනෙකු විදේශිකයන්.එමෙන්ම, චීනයේ - වූහාන් නගරයේ සිට පැමිණි ශ්‍රී ලාංකිකයින් 33 දෙනා දිවයිනට පැමිණ අදට දින 7ක් ගත වන අතර, කිසිවෙකුටත් කොරෝනා වෛරසය වැළඳී ඇති බවට කිසිදු සාක්ෂියක් මේ වනවිට හමු නොවූ බවයි වසංගත රෝග විද්‍යා ඒකකයේ විශේෂඥ වෛද්‍ය සුදත් සමරවීර කියා සිටියේ.